Publication: Magyar Közlöny
Issue: MK-2003-108 (Year: 2003, Number: 108)
Era: 1990-2004
Section: az egész jogrendszerre [61/1992. (XI. 20.) AB határozat,
Paragraph Index: 98

az egész jogrendszerre [61/1992. (XI. 20.) AB határozat, ABH 1992, 280, 281.]. „Az alapjognak nem minõsülõ egyéb jogra vonatkozó, személyek közötti hátrányos megkülönböztetés vagy más korlátozás alkotmányellenessége akkor állapítható meg, ha a sérelem összefüggésben áll valamely alapjoggal, végsõ soron az emberi méltóság általános személyiségi jogával és a megkülönböztetésnek, illetve korlátozásnak nincs tárgyilagos mérlegelés szerint ésszerû indoka, vagyis önkényes” [35/1994. (VI. 24.) AB határozat, ABH 1994, 197, 200.]. Az Alkotmánybíróság gyakorlata szerint az állam joga — s egyben bizonyos körben kötelezettsége is —, hogy a jogalkotás során figyelembe vegye az emberek között ténylegesen meglévõ különbségeket [61/1992. (XI. 20.) AB határozat, ABH 1992, 280, 282.]. A diszkrimináció vizsgálatának elõkérdése tehát, hogy az alapjoggal, illetõleg az alapjognak nem minõsülõ egyéb joggal kapcsolatban állított megkülönböztetés egymással összehasonlítható alanyi körre vonatkozik-e. Az Alkotmánybíróság 432/B/1995. AB határozata értelmében ugyanis az Alkotmánybíróság gyakorlata szerint „személyek közötti diszkriminációról csak akkor lehet szó, ha valamely személyt vagy embercsoportot más, azonos helyzetben lévõ személyekkel vagy csoporttal történt összehasonlításban kezelnek hátrányosabb módon (ABH 1990, 78., ABH 1991, 162., ABH 1994, 744.)”. (ABH 1995, 789, 792.). A Tv. a fegyveres szerv kártérítési felelõsségére vonatkozó szabályokat határozza meg. Ennek megfelelõen a Honvédség a szolgálati viszonnyal összefüggésben keletkezett dologi, személyi és nem vagyoni kárért vétkességre tekintet nélkül felel. A kis kárösszegû, ténybelileg és jogilag egyértelmû ügyekben a szervezeti egység, egyéb esetekben a miniszter által kijelölt szerv dönt a kártérítés felõl. Ha a károsult a hozott határozattal nem ért egyet, igényét bírósági úton érvényesítheti. A támadott szabály a kártérítés kiszámításánál a kár összegének meghatározása körében tartalmaz rendelkezéseket. Más munkavállalókra az Mt. 182. §-a határozza meg azt, hogy a munkáltató kártérítési felelõsségénél mit kell levonni a kártérítés összegének kiszámításánál. Eszerint a kártérítés összegének kiszámításánál le kell vonni

Source: https://magyarkozlony.hu/hivatalos-lapok/bd0b9714b60c518d0e7bc9d1e2b877a959796e8b/dokumentumok/33f7342d359cb91144b1d76b51a41312d022a852/letoltes